MISSIO DEI KAMP
Die afgelope naweek het die Missio Dei Stranddiensspan hulle eerste voorbereidings geleentheid gehad. Daar is gekamp op die plaas Oude Putz.
VCSV Nasionale Kamp 2011
Die VCSV kamp van 2011 was n wonderlike ervaring en was baie opwindend.
Ons sal graag enige leerder motiveer om volgende jaar die kamp by te woon. Daar is niks so lekker soos om n verhouding met God te bou nie. Om nuwe vriende te maak, te lag en saam die liewe Vader te prys en te loof is opwindend.
Die kamp het wondere gedoen vir ons selfvertroue en ons gehelp om ons geestelike lewe te versterk. Die VCSV Nasionale Kamp was die ideale plek waar ons nader aan ons Skepper kon groei.
'n Uitvloeisel van die VCSV is die MISSIO DEI Stranddiensspan. Verlede jaar, soos die vorige 7 jaar, het ons weereens 'n evangeliesasie uitreik na Lambertsbaai onderneem. Die doel is om die vakansiegangers tydens die Desember vakansie te bedien. Daar is ook terselfdertyd 'n uitreikaksie na die plaaslike woongebied.
Die VCSV het ook alreeds 'n heerlike kamp op Kuthula Lodge gehad, waar Noag van nader bekyk is. Die twee Kohin Jeugwerkers funksioneer ook as deel van die VCSV.